Ռավշանա Կուրկովա

Ռավշանա Բախրամովնա Կուրկովա (, , ), ռուսական կինոյի և հեռուստատեսության ուզբեկ դերասանուհի։

Կենսագրություն 
Ռավշանա Մատչանովան ծնվել է 1980 թվականի օգոստոսի 22-ին Տաշքենդում։ Հայրը Բախրամ Մատչանովն է, ով խաղացել է Մարկ Վայլի «Իլխոմ» թատրոնում, իսկ մայրը՝ դերասանուհի և կինոռեժիսոր Ռանո Ջալիլովնա Կուբաևան։ Ռավշանա Կուրկովայի քեռին է ռեժիսոր և սցենարիտ Ռաուֆ Կուբաևը։

Ընտանիքի՝ Մոսկվա տեղափոխվելուց առաջ Ռավշանա Կուրկովան ավարտել է երաժշտական դպրոց, սովորել Տաշքենդի International House մասնավոր դպրոցում, ցանկացել ընդունվել Լոնդոնի համալսարան, սակայն հետո որոշել է մնալ Ռուսաստանում և սովորել մանկավարժական համալսարանի բանասիրական ֆակուլտետում։

Կինոյում նկարահանվել սկսել է 1992 թվականին, երբ 12 տարեկան հասակում խաղացել է «Ձարխոտերի գաղտնիքը» () ֆիլմում։

Ռավշանա Կուրկովան ավարտել է Մոսկվայի մանկավարժական պետական համալսարանի բանասիրական ֆակուլտետը։ Մասնակցել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտին կից Ռեժիսորական բարձրագույն դասընթացների մի շարք դասախոսությունների և սովորել դերասանական վարպետություն Մ. Ս. Շչեպկինի անվան բարձրագույն թատերական ուսումնարանի դասախոս Տատյանա Պիշնովայի ղեկավարությամբ։ Բարձրագույն կրթությունն ավարտելուց հետո Ռավշանա Կուրկովան աշխատել է հեռուստատեսությունում. նա եղել է գրիմյորի օգնական, ռեժիսորի օգնական, թոք-շոուի խմբագիր։ Ժամանակի ընթացքում Ռավշանա Կուրկովան սկսել է ստանալ էպիզոդիկ դերեր ու հաճախակի հայտնվել էկրաններին։

Ռավշանա Կուրկովան ճանաչման է արժանացել ТНТ հեռուստաալիքի «Բարվիխա» () սերիալի շնորհիվ։ Դերասանուհու հայտնի աշխատանքերից են Ռիտայի («Մեռած դուստրեր», ռեժիսոր՝ Պավել Ռումինով, 2007 թվական), Ֆերուզայի («Կանգնած եմ եզրին», ռեժիսոր՝ Ռաուֆ Կուբաև, 2008 թվական), Կաբիի («Սպաներ-2», ռեժիսոր՝ Զինովի Ռոյզման, 2009 թվական), Լենայի («Սերը մեծ քաղաքում-2», ռեժիսոր՝ Մարիուս Վայսբերգ, 2010 թվական), Բոննիի («Ջարդուփշուր», , ռեժիսոր՝ Ռոման Կարիմով, 2011 թվական), Նելլիի («Անպետք մարդկանց կղզին», ռեժիսոր՝ Էդուարդ Պարրի, 2011 թվական), Քրիստինայի («Մայրեր», ռեժիսոր՝ Սարիկ Անդրեասյան, 2011 թվական), Ալիսայի («Ինչ են անում տղամարդիկ», ռեժիսոր՝ Սարիկ Անդրեասյան, 2012 թվական), Օլգայի («Անիրական սեր», ռեժիսոր՝ Արման Գևորգյան, 2013 թվական) դերերը։ Ռավշանա Կուրկովան նկարահանվել է նաև էստոնացի ռեժիսոր Վեյկո Իունպուուի «Սուրբ Տինուի գայթակղությունը» (2009 թվական) ֆիլմում, որ արժանացել է Վենետիկի կինոփառատոնի մրցանակի, ինչպես նաև Էստոնիայի կողմից ներկայացվել է «Օսկարի» 2010 թվականին, ընդգրկվել է Sundance կինոփառատոնի մրցութային ծրագրում։

Ռավշանա Կուրկովան նկարահանվել է Machete խմբի «Нежность» և Վլադի Կաստայի «Сочиняй мечты» տեսահոլովակներում։

2009 թվականին Ռավշանա Կուրկովան Ելիզավետա Բոյարսկայայի, Մաքսիմ Մատվեևի, Օլգա Սմիրնովայի, Ալեքսեյ Ֆիլիմոնովի, Դարյա Չարուշայի, Ալեքսանդր Ալյաբևի, Գրիգորի Դոբրիգինի հետ մասնակցել է Օլեգ Գլուշկովի «Rooms» պարային-երաժշտական ներկայացմանը։

Ընտանիք 
Իր առաջին ամուսնու՝ լուսանկարիչ Սեմյոն Կուրկովի հետ դերասանուհին ծանոթացել է ուսանողական երեկույթներից մեկի ժամանակ։ Բաժանվելուց հետո Ռավշանա Կուրկովան շարունակում է կրել իր առաջին ամուսնու ազգանունը։

2004 թվականից մինչև 2008 թվականը Ռավշանա Կուրկովան ամուսնացած է եղել դերասան Արտյոմ Տկաչենկոյի հետ։ Բաժանվելուց հետո նրանք մնացել են ընկերներ և 2012 թվականին միասին նկարահանվել են «Մայիսյան անձրև» ֆիլմում՝ մարմնավորելով նախկին ամուսինների։

2021 թվականի օգոստոսի 21-ին Կուրկովան լուսանկար է հրապարակել մեկամյա որդու՝ Գասպարի հետ, որի հայրը գործարար Սերգեյ Ամարյանն է։ 2023 թվականի մարտին ծնվել է նրանց դուստրը։

Ֆիլմագրություն

Պարգևներ 
 Կնոջ լավագույն դերակատարման համար մրցանակ ԱՊՀ, Լատվիայի, Լիտվայի ու Էստոնիայի «Նոր կինո։ 21-րդ դար» միջազգային կինոփառատոնում «Երեք աղջիկ» (ռեժիսոր՝ Ռուստամ Իբրագիմբեկով) ֆիլմում Մայայի դերի համար։

Ծանոթագրություններ

Արտաքին հղումներ
 
 Ռավշանա Կուրկուվայի էջը Cosmo.ru կայքում

 
 Артём Ткаченко и Равшана Куркова 
 Равшана Куркова: «У меня ностальгия по будущему» — «Красота и здоровье», январь 2012 г. 
 Равшана Куркова: «И хорошее, и плохое рано или поздно становится известно», февраль 2014 г.

Ուզբեկ դերասաններ
Ռուս դերասանուհիներ
Ռուս կինոդերասանուհիներ
Ռուս հեռուստատեսային դերասանուհիներ